Document ID: /roh_data/filtered/fineweb-2-filterrobots_roh.jsonl.gz/14563

In recurs impedescha il mument la firma Inventx da construir la chasa da biros a la Steinbruchstrasse a Cuira. «Nus sperain che la dretgira d'administraziun decida la fin da stad en chausa» sa lascha zitar Roman Dinkel da la firma dad IT. Il medem mument sajan els en discurs bilaterals cun ils recurrents per chattar in'eventuala soluziun.
Al mument vul Inventx vinavant restar tar il lieu da construcziun a l'anteriur Forstwerkhof da Cuira ha explitgà Dinkel, «enfin che quai fa senn er economicamain». L'interpresa vuless restar tenor pussaivladad en il center da Cuira per restar attractiv per ils clients e sco lieu da lavur. Ils proxim dus enfin trais onns duess il bajetg star – en quel vegniss er l'archiv da la citad da Cuira.
RR novitads 12:00